# Ariana Richardsová

### Z Wikipédie

Ariana Richardsová
americká herečka a výtvarníčka
Narodenie | 11. september 1979 Healdsburg, Kalifornia
Pozri aj Biografický portál

Ariana Clarice Richardsová (* 11. september 1979, Healdsburg, Kalifornia) je americká herečka a profesionálna výtvarníčka.

## [úprava] Herecká kariéra

Ako herečka debutovala v roku 1987 vo filme Into the Homeland v ktorom stvárnila rolu malého dievčaťa. Jej najznámejšou rolou v hereckej kariére je úloha Alexis "Lex" Murphyovej vo filme Stevena Spielberga Jurský Park (1993), za ktorú bola ocenená cenou Favourite Newcomer v Japonsku, Austrálii a vo Veľkej Británii. Rovnako za účinkovanie vo filme Jurský Park získala aj ceny Bambi Award a Medzinárodná mládež vo filme: Najlepšia mladá herečka v kinofilme. Rolu Lex Murphyovej si zreprízovala o štyri roky neskôr vo filmovom pokračovaní Jurského Parku, vo filme Jurský Park: Stratený svet.

Celkovo hrala v 28 filmoch a seriáloch, dvoch televíznych reklamách a videoklipe k piesni Brick od hudobnej skupiny Ben Folds Five. Taktiež nahrala hudobné CD s názvom First Love a hrávala v rôznych predstaveniach aj na divadelných doskách.

## [úprava] Umelecká kariéra

Ariana Richardsová ukončila vzdelanie na Skidmore College v New Yorku, kde získala stupeň Bakalár výtvarného umenia a drámy a vo vzdelaní pokračovala na Art Center College of Design v Pasadene.

V roku 2002 začala umeleckú kariéru. Mnohé jej práce sú vystavené v galérii Lee Youngmana Calistoga v štáte Kalifornia. Štýl jej malieb, obyčajne krajiniek a morských scenérií, má blízko k impressionizmu. Zátišia, figurálna a figuratívna maľba zase nesie v sebe prevažne prvky poetického realizmu. Pri formovaní jej umeleckého talentu ju inšpirovali impresionisti, ako Claude Monet, Guy Rose, John Singer Sargent, Anders Zorn, Joaquin Sorolla, a John William Waterhouse.

V októbri 2005 bola ocenená prvou cenou v súťaži Národných profesionálnych maliarov, sponzorovanou časopisom American Artist Magazine, ktorú vyhrala za obraz Lady Of The Dahlias (Dáma z dálií).

V októbri 2006 vyhrala vrcholné ocenenie na súťaži Oil Painters of America, kde prijala cenu ART OF THE WEST’S AWARD OF EXCELLENCE za obraz Forget Me Not (Nezábudka).

## [úprava] Externé odkazy

- Gallery Ariana - Oficiálna stránka Ariany Richards
- Ariana.org - Oficiálna fanúšikovská stránka
- Ariana Richards - Neoficiálna Slovenská fanúšikovská stránka
- Ariana Richards v IMDB - Internetovej Filmovej Databáze

Zdroj: "http://sk.wikipedia.org../../../a/r/i/Ariana_Richardsov%C3%A1_6bf9.html"

Kategórie: Narodenia v 1979 | Herci USA | Filmoví herci USA | Maliari USA | Výtvarníci USA

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- Svenska